**LIIKUNNANOPETUKSEN TUNTISUUNNITELMA**

**Opettaja(t): PVM KLO RYHMÄ**

**Aihe:**

**Päätavoitteet:**

- Liikunnan tietojen ja taitojen (LT) oppimisen tavoite:

- Työskentelytaitojen (TT) oppimisen tavoite:

**Turvallisuusohjeet:**

**Tarvittavat välineet:**

|  |  |  |  |  |  |
| --- | --- | --- | --- | --- | --- |
| **TAVOIT­TEET****Konkretisoi tavoite selkeästi huomioiden kohderyhmä.** | **HARJOITTEET****Harjoitteiden tulee liittyä tunnin tavoitteisiin.** | **TYÖTAVAT JA ORGANISOINTI****Kirjaa myös opetustyyli (Mosstonin & Ashworthin mukaan).** | **SOVELTAMINEN JA ERIYTTÄMINEN****Kirjaa, miten esim. helpotat, vaikeutat ja havainnollistat.** | **HAVAINNOINTI JA PA­LAUTE****Kirjaa myös harjoiteltavan asian ydinkohdat.**  | **AIKA****Kirjaa arvioitu kesto.** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Tarkemmat ohjeet jokaisen kohdan täyttämiseen löytyvät alta (palauttaessasi tuntisuunnitelmaa, voit poistaa alla olevat ohjesivut).

## LIIKUNNANOPETUKSEN TUNTISUUNNITELMAN TÄYTTÖOHJE SP, TH, KS, IL

**Tuntisuunnitelmalomakkeen yleistietojen täyttöohje esimerkein:**

**Opettaja(t):** *Esim. Mikko Mallikas ja Peppi Pitkätossu*

**Pvm** *Esim. 20.1.2022* **Klo** *Esim. 8:15-9:45* **Ryhmä** *Esim. 9C*

**Aihe:** *Esim. Lentopallon soveltaminen perusopetukseen TGfU-opetusmallin avulla / Liukuminen ja tasapainoilu lumella eri välineillä*

**Päätavoitteet**:

* **Liikunnan tietojen ja taitojen (LT) oppimisen tavoite:** *Esim. pallon alle liikkumisen ja sijoittumisen merkityksen ymmärtäminen, välineenkäsittelytaitojen harjoitteleminen ja soveltaminen lentopallossa (TGfU) / Esim. liukumisen ja tasapainon harjoittelu lumella eri välinein (sukset, pulkka, liukuri, ensilumilauta, snowskate, liukulumikengät)*
* **Työskentelytaitojen (TT) oppimisen tavoite:** *Esim.**pallotteluparin tai joukkueen kuunteleminen, vertaispalautteen antaminen / Esim. turvallisesti toimiminen (ei lasketa tai liuta toisen päälle, odotetaan vuoroa eri välineissä) ja huolehditaan välineet yhdessä ulos ja takaisin koululle*

**Turvallisuusohjeet tunnille:** *Esim. oppilailla sisäpelikengät tai paljaat jalat, kiinnitetään huomiota oppilaiden ryhmittelyyn salissa, tilankäyttöön ja pallottelusuuntiin / Esim. oppilailla säähän sopivat varusteet, ei liuta toisen päälle, tilankäyttö ja suunnat huomioitava*

**Tarvittavat** **välineet**: *Kirjaa tähän tarvittavat välineet ja niiden lukumäärät.*

**Tuntisuunnitelmalomakkeen sarakkeiden täyttöohje:**

|  |  |
| --- | --- |
| Tavoitteet: Mihin pyrimme? | Harjoitteet: Mitä teemme? |
| * Suunnittelun lähtökohta
* Mahdollisimman konkreettinen ilmaisu tärkeää
* Huomioi aina kohderyhmä!
* Muista liikunnan opetuksen monipuoliset tavoitteet: erottele suunnitelmaan niin liikunnan tietojen ja taitojen (LT) kuin työskentelytaitojen (TT) tavoitteet.

LT = fyysiset ja psyko-motoriset tavoitteet sekä kognitiiviset eli tietoa ja ajattelua koskevat tavoitteetTT = vastuunkanto ja sosiaalisaffektiiviset eli vuorovaikutuskäyttäytymistä ja tunteita koskevat (ml. kognitiiviset) tavoitteet | * Keinot, joilla pyritään tavoitteisiin
* Kerro / kuvaile harjoituksen nimi ja kulku lyhyesti.
* Hyvä varautua myös lisätehtävällä: minkä harjoituksen voin ottaa, jos aikaa jää
 |
| Työtavat ja organisointi: Miten järjestän oppimistilanteen? | Soveltaminen ja eriyttäminen: Miten esim. helpotan, vaikeutan ja havainnollistan tehtäviä? |
| * Valittujen työtapojen palveltava tavoitteita
* Kerro / kuvaile organisointi ja oppilaiden ryhmittely
* Kirjaa opetustyylit 🡪 ks. alta ohje, Mosston & Ashworth (2008)
 | * Mieti, miten erilaiset oppilaat ymmärtävät tehtävän ja voivat osallistua omalla tasollaan
* Kirjaa esim. erilaiset havainnollistamisen keinot, välinevaihtoehdot, ryhmittelyt, oppilasroolit, säännöt, tilaratkaisut, vaihtoehtoiset tehtävät tms.
 |
| **Havainnointi ja palaute: Miten havainnoin oppimista?**Mistä ja miten annan palautetta?  | **Aika: Kuinka käytän ajan tarkoituksenmukaisesti?** |
| * Kirjaa ensin harjoiteltavan asian ydinkohdat (esim. taidon).
* Palautteen tavoitteena on ohjata oppimista tavoitteiden suunnassa. Tarkista, että annat palautetta tavoitteena olevasta asiasta.
* Pohdi, milloin ehdit havainnoida oppimista ja mistä ja miten annat palautetta (esim. hyödynnätkö itsearviointia ja vertaispalautetta).
 | * Ajankäytön tarkoituksenmukaisuus
* Ota huomioon varsinaisen harjoitusajan lisäksi tehtävien selittämiseen ja käynnistämiseen kuluva aika.
* Ole joustava ajankäytössä opetustilanteessa ja huomioi oppilaiden oppiminen ja jaksaminen!
 |

**LIIKUNNANOPETUKSEN OPETUSTYYLIT (TYÖTAVAT)**

Mosstonin ja Ashworthin (2008) opetustyylien kirjo opettajakeskeisistä (A-E) oppijakeskeisiin (F-K).

|  |  |
| --- | --- |
| A | **Komento-opetus (komentotyyli)**Opettaja ohjaa toimintaa ja tekee opetusta koskevat päätökset. Oppilaan tehtävänä on noudattaa opettajan antamia ohjeita. Ryhmä suorittaa tehtävää usein yhtäaikaisesti opettajan näyttäessä mallia tai laskiessa tahtia (esim. aerobic). Nimi ei viittaa suoranaisesti komentamiseen tai opettajan äänen käyttöön. |
| B | **Harjoitustyyli (tehtäväopetus)**Opettaja antaa tehtävän, jota oppilaat harjoittelevat omassa tahdissaan. Opettaja havainnoi oppilaiden toimintaa ja antaa palautetta. Käytetyin opetustyyli liikuntatilanteissa (esim. pareittain harjoittelu tai tehtäväpistetyöskentely). |
| C | **Vuorovaikutustyyli (pariohjaus)**Opettaja suunnittelee tehtävän ja palautteen annon kriteerit, jotka hän kertoo oppilaspareille. Oppilas ottaa vastuuta toisen oppilaan oppimisesta tarkkailemalla ja antamalla palautetta kriteerien mukaisesti. Opettaja havainnoi parien työskentelyä ja auttaa palautteen antajaa tarvittaessa, antaa palautetta yhteistyöstä jne. (mutta ei yleensä anna suoraa suorituspalautetta oppilaalle) Oppilaat oppivat liikuntataitojen lisäksi antamaan ja vastaan ottamaan palautetta. |
| D | **Itsearviointi (itsearviointityyli)**Opettaja suunnittelee tehtävän ja itsearvioinnin kriteerit. Oppilaan tehtävänä on tehdä annettua tehtävää omassa tahdissaan ja arvioida omaa suoritustaan esimerkiksi opettajan antaman tehtäväkortin mukaisesti. Opettajan palaute kohdistuu oppilaan työskentelyyn ja itsearvioinnin onnistumiseen. Oppilas harjaantuu itsenäisessä työskentelyssä ja sisäisen palautteen hyödyntämisessä. |
| E | **Eriytyvä opetus (yksilölliset tehtävät)**Opettaja suunnittelee eritasoisia tehtäviä, joista oppilas saa valita itselleen sopivimman. Tarvittaessa opettaja voi auttaa oppilaita tehtävän valinnassa tai antaa kullekin oppilaalle sopivan lähtötasotehtävän. Harjoittelun edetessä oppilaan tehtävää voidaan edelleen muuttaa helpommaksi tai vaikeammaksi. |
| F | **Ohjattu oivaltaminen**Opettaja on suunnitellut tehtävän, johon oppilaat etsivät oikeaa ratkaisua. Opettajalla on tietty tavoite, johon hän pyrkii ohjaamaan oppilaat kysymyksiä esittämällä. Oppilaan tehtävänä on pohtia ja kokeilla erilaisia ratkaisumalleja ja pyrkiä oivaltamaan oikea ratkaisu. Ratkaisun oivaltaminen itse tuottaa oppilaalle pätevyyden kokemuksia ja helpottaa asian muistamista. |
| G | **Ongelmanratkaisu**Opettaja on suunnitellut tunnin aiheesta erilaisia tehtäviä /ongelmia, joita oppilaat ratkaisevat omaan tahtiin. Ongelmanratkaisussa käytettävät tehtävät ovat yleensä laajempia kuin ohjatussa oivaltamisessa ja usein toimitaan pienryhmissä. Tehtävät voivat ratketa kokeilemalla ja pohtimalla tai ne voivat vaatia uuden tiedon hakua oppilailta. |
| H | **Erilaisten ratkaisujen tuottaminen**Opettaja antaa oppilaille tehtävän, jonka voi ratkaista monella tavalla. Oppilaat pyrkivät keksimään tehtävään mahdollisimman monia erilaisia ja luovia ratkaisuja. Kaikki ohjeiden mukaiset ratkaisut ovat oikein. Opettaja voi antaa oppilaille palautetta mm. ennakkoluulottomuudesta, kekseliäisyydestä ja yhteistyötaidoista. |
| I | **Yksilöllinen harjoitusohjelma**Oppijalähtöinen työtapa, jossa opettaja määrittelee vain opeteltavan aiheen. Oppilas tekee itse päätökset siitä, miten ja missä hän harjoittelee. Oppilas suunnittelee ja toteuttaa toiminnan. Opettaja avustaa oppilasta tilojen ja välineiden hankinnassa ja antaa palautetta oppilaan etenemisestä. Huomio yksilöllisessä edistymisessä. Soveltuu erityisesti aikuisopiskelijoille. |
| J | **Yksilöllinen opetusohjelma**Oppijalähtöinen työtapa, jossa oppilas suunnittelee ja toteuttaa laajemman opintokokonaisuuden (kurssin) itsenäisesti. Oppilas suunnittelee oman harjoitteluohjelmansa ja sen, miten se toteutetaan. Oppilas pyytää tarvittaessa opettajan apua ohjelmansa toteuttamiseksi. Arviointi voidaan toteuttaa oppilaan itsearviointina, opettajan arviointina ja palautteena tai näiden yhdistelmänä. |
| K | **Itsenäinen opiskelu (Itseopetus)**Täysin oppijalähtöinen työtapa, jossa oppilas suunnittelee, toteuttaa ja arvioi itsenäisesti omaa toimintaansa. Oppilas päättää haluaako/tarvitseeko opettajan apua. Soveltuu esimerkiksi aikuisopiskelijoille tai vastuuntuntoisille, sitoutuneille liikunnan harrastajille. |

*Opetustyylien käännös suomeksi: Pirkko Numminen (muokkaus: Väinö Varstala, Nelli Lyyra ja Sanna Palomäki)*